ดาวน์แบด

"ดาวน์แบด" () เป็นเพลงของนักร้องและนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มลำดับที่สิบเอ็ด เดอะทอร์เชอด์โพอิตส์ดีพาร์ตเมนต์ (2024) เธอได้ร่วมประพันธ์และอำนวยการผลิตเพลงนี้กับแจ็ก แอนโตนอฟฟ์ ซึ่งยังเป็นผู้บรรเลงดนตรีในเพลงร่วมกับสมาชิกวงบลีเชอร์สอีกด้วย เนื้อหาเพลง "ดาวน์แบด" กล่าวถึงความหลงใหลชั่วขณะ โดยผู้บรรยายเปรียบเทียบการตกหลุมรักกับการถูกลักพาตัวโดยสิ่งมีชีวิตนอกโลก และในเวลาต่อมาก็ถูกคนรักทอดทิ้งอย่างกะทันหัน ในด้านดนตรี เพลงนี้เป็นแนวซินท์ป็อปที่ผสมผสานองค์ประกอบของอาร์แอนด์บีในด้านจังหวะและท่วงทำนองการร้อง

ในบทวิจารณ์ของสื่อต่าง ๆ นักวิจารณ์บางรายได้ชื่นชมว่าเพลง "ดาวน์แบด" เป็นเพลงที่ติดหูและมีเนื้อหาที่เรียบง่าย เพลงนี้ติด 10 อันดับสูงสุดในหลายประเทศ ได้แก่ ออสเตรเลีย แคนาดา ลักเซมเบิร์ก มาเลเซีย นิวซีแลนด์ ฟิลิปปินส์ สิงคโปร์ สหราชอาณาจักร และสหรัฐ นอกจากนี้ยังได้รับการรับรองยอดขายระดับแพลตตินัมในออสเตรเลีย และระดับโกลด์ในนิวซีแลนด์และสหราชอาณาจักร สวิฟต์ได้นำเพลงนี้บรรจุไว้ในรายการแสดงดิเอราส์ทัวร์ที่ปรับปรุงใหม่ตั้งแต่เดือนพฤษภาคม ค.ศ. 2024 เป็นต้นมา

 เบื้องหลังและการวางจำหน่าย 
สวิฟต์เริ่มทำงานในอัลบั้ม เดอะทอร์เชอด์โพอิตส์ดีพาร์ตเมนต์ ทันทีหลังจากที่เธอส่งสตูดิโออัลบั้มลำดับที่สิบ มิดไนส์ ให้ค่ายรีพับลิกเรเคิดส์ เพื่อเตรียมวางจำหน่ายในปี 2022 เธอทำงานต่อเนื่องอย่างลับ ๆ ตลอดการทัวร์ดิเอราส์ทัวร์ ช่วงการแสดงในสหรัฐในปี 2023 แนวคิดของอัลบั้มนี้เกิดขึ้นท่ามกลางช่วงเวลาที่ชีวิตส่วนตัวของสวิฟต์ยังคงเป็นประเด็นที่สื่อมวลชนให้ความสนใจอย่างกว้างขวาง เธออธิบายว่า เดอะทอร์เชอด์โพอิตส์ดีพาร์ตเมนต์ เป็นอัลบั้มที่เปรียบเสมือน "เส้นชีวิต" ของเธอ และเป็นงานที่เธอ "จำเป็นต้องทำจริง ๆ" ค่ายรีพับลิกเรเคิดส์วางจำหน่ายอัลบั้มนี้เมื่อวันที่ 19 เมษายน ค.ศ. 2024 โดยมีเพลง "ดาวน์แบด" อยู่ในลำดับที่สี่ของรายชื่อเพลงในอัลบั้ม

ตั้งแต่การแสดงดิเอราส์ทัวร์ในกรุงปารีส เดือนพฤษภาคม ค.ศ. 2024 สวิฟต์ได้บรรจุเพลง "ดาวน์แบด" ไว้ในรายชื่อเพลงที่ใช้แสดงสด เธอแสดงเพลงนี้โดยนั่งอยู่บนแท่นโลหะหมุนที่เคลื่อนที่ไปทั่วเวที ขณะที่มีภาพยูเอฟโอปรากฏอยู่เหนือศีรษะของเธอ

 ชาร์ต 

 ชาร์ตรายสัปดาห์ 
+ ตารางแสดงชาร์ตรายสัปดาห์ของ "ดาวน์แบด" ชาร์ต (2024) ตำแหน่งสูงสุด Australia (ARIA) 2 Belgium (Billboard) 18 Croatia (Billboard) 22 Denmark (Tracklisten) 16 France (SNEP) 53 Greece International (IFPI) 12 Hong Kong (Billboard) 11 India International (IMI) 4 Indonesia (Billboard) 17 Italy (FIMI) 79 Latvia (LAIPA) 13 Luxembourg (Billboard) 9 Malaysia (Billboard) 8 MENA (IFPI) 6 New Zealand (Recorded Music NZ) 2 Norway (VG-lista) 26 Philippines (Billboard) 3 Poland (Polish Streaming Top 100) 75 Singapore (RIAS) 3 South Africa (TOSAC) 14 South Korea Download (Circle) 152 Sweden (Sverigetopplistan) 19 UAE (IFPI) 4

 ชาร์ตสิ้นปี 
+ ตารางแสดงชาร์ตสิ้นปี 2024 ของ "ดาวน์แบด" ชาร์ต (2024) ตำแหน่ง Canada (Canadian Hot 100) 78 Global 200 (Billboard) 155 US Billboard Hot 100 99

 การรับรอง 

 อ้างอิง 

หมวดหมู่:เพลงในปี พ.ศ. 2567
หมวดหมู่:เพลงของเทย์เลอร์ สวิฟต์
หมวดหมู่:เพลงที่ประพันธ์คำร้องโดยเทย์เลอร์ สวิฟต์
หมวดหมู่:เพลงที่ประพันธ์คำร้องโดยแจ็ก แอนโตนอฟฟ์
หมวดหมู่:เพลงบันทึกเสียงที่ผลิตโดยเทย์เลอร์ สวิฟต์
หมวดหมู่:เพลงบันทึกเสียงที่ผลิตโดยแจ็ก แอนโตนอฟฟ์
หมวดหมู่:เพลงซินท์ป็อปอเมริกัน